Şahmat federasiyası 2010-cu ilə yekun vurub\n“Bu il Azərbaycan şahmatında ölkə prezidenti cənab İlham Əliyevin bu idman növünün inkişafı ilə bağlı imzaladığı dövlət proqramının müddəalarına uyğun işlər görülüb. Nəticələrə gəlincə, həm şəxsi, həm də komanda hesabında uğurlar əldə olunub”. Apasport.az saytının məlumatına görə, bu sözləri Azərbaycan Şahmat Federasiyasının prezidenti Elman Rüstəmov deyib.\n2010-cu ilin yekunlarına həsr olunan tədbirdə çıxış edən federasiya başçısı bitməkdə olan ili dəyərləndirib: “Qadın şahmatçıların uğurunu xüsusi qeyd etmək lazımdır. Onlar Rusiyada keçirilən Olimpiadada 3-8-ci yerləri bölüşdülər. Elə yeniyetmələrin də uğurları göz qabağındadır. Onların komandalar arası dünya və Avropa çempionatında 1-ci olması gənc nəslin yetişməsindən xəbər verir. Bu isə o deməkdir ki, gələcək üçün perspektiv var. Şahmatımızın liderləri də arxada qalan ili yaxşı nəticələrlə başa vurdu. Teymur Rəcəbov dünya çempionu adına iddiaçıların oyununa vəsiqə qazandı. Şəhriyar Məmmədyarov isə Mixail Talın xatirəsinə həsr olunan turnirdə parlaq çıxış etdi. Onların hər ikisini iddiaçıların oyunlarında gərgin mübarizə gözləyir. Şahmatçılarımızın uğuru üçün bütün gücümüzü səfərbər edəcəyik. Ümumilikdə arxada qalan ili uğurlu saymaq olar. Çəkilən əziyyətlər öz bəhrəsini verdi”.\nRüstəmov 2011-ci illə bağlı planlardan da danışıb: “Qarşıdakı ildə də dövlət proqramına uyğun fəaliyyət göstərib, Azərbaycan şahmatının imicini daha da qaldırmağa çalışacağıq. İddiaçıların oyunları ilə yanaşı oğlanların Avropa çempionatında titullarını qorumasını gözləyirik. Maddi-texniki bazanın yaxşılaşdırılması yönündə işlər də ön sırada durur. İnanıram ki, Şahmat sarayının təməli 2011-ci ildə qoyulacaq”“”


26 Sentyabr 2017 18:11\n2 431 Baxış\nFransa prezidenti və hökumətinin akreditasiyalı tərcüməçisi, Sinxron Tərcüməçilərin Beynəlxalq Assosiasiyasının ilk azərbaycanlı üzvü Elvin Abbasbəyli Türkologiya (Tərcüməşünaslıq) üzrə elmlər doktoru elmi dərəcəsinə layiq görülüb. Bu əlamətdar hadisə münasibətilə Publika.az soydaşımızı təbrik edib, təəssüratlarını öyrəndi.\n- Elvin bəy, növbəti uğurunuza çox sevindik. Elmi işinizin mövzusu nə idi? Bu seçimə təsir edən amillər vardımı?\n- Sinxron tərcümə üzrə Master diplom işi Türkiyədə sinxron tərcümə tarixinə həsr edilmişdi. O zaman yaranan, amma bu diplom işi üçün çox böyük olan sualları ancaq doktorluq işində araşdırmaq mümkün idi. Yazılı və şifahi tərcüməçi kimi Osmanlı tərcüməçilərinin necə işlədiklərilə maraqlanırdım.\n- Bu mövzuya toxunan ilk mütəxəssissiniz?\n- Bəli, bu mövzu məndən öncə heç vaxt araşdırma mövzusu olmayıb. Osmanlı və Rusiya imperiyaları arasında 1774-cü ildə imzalanmış Küçük Kaynarca (Kiçik Qaynarca) müqaviləsinin italyan, osmanlı türkcəsi və rus dilindəki orijinallarını, həmçinin fransız dilinə edilmiş tərcümələrdən birini etimoloji analiz etdim. Məqsəd o zamankı tərcüməçilərin hansı strategiyalardan istifadə etməsini araşdırmaq idi. Araşdırma əsnasında italyan, fransız, osmanlı, rus, yunan, rumın, fars, alman, ingilis və s. dillərdə yazılmış mənbələrdən istifadə etdim. Həmin dövrün tərcüməçilərilə aramızda 300 il fərq olmağına baxmayaraq, bənzər suallar verib, eyni mövzulara toxunuruq. Əslində tərcüməşünaslıq elə o zaman da mövcud olub, sadəcə adı yox idi.\n- Bəs bu peşəni icra edən insanlara nə deyirdilər?\n- Avropa dillərində droqman, Osmanlı imperiyasında isə tərcüman deyiblər. Əslində hər iki sözün kökü eynidir. Burdan belə nəticəyə gəlirik ki, o dövrdə tərcüməşünaslıq elmi olmasa da, tərcümanlar vardı.\n- 7 il bu elmi iş üzərində çalışmısınız. Yəqin ki, zəhmətinizin bəhrəsini görüb, sevindiniz.\n- Bu, gözəl hissdir. 5 professor sizi “elmlər doktoru” elan etmək üçün ayağa qalxır və alqışlayır. Yəni öz sıralarına qəbul edirlər. Üstəlik, münsiflər heyəti elmi işimi kitab şəkilində çıxarmağı da tövsiyə etdi.\n- Artıq, sizə alim deyə bilərikmi?\n- "Alim" ağır kəlimədir. Sadəcə doktor deyin, kifayətdir.\n- Bəs hədəfdə indi nələr var?\n- Yola davam.. Yeni dillər öyrənib, elmi məqalələr yazacağam.\n- Bu məsuliyyətli və kifayət qədər uzun yolda dəstəkçiləriniz oldumu?\n- Əlbəttə oldu. Fransanın Azərbaycandakı səlahiyyətli səfiri olmuş Jan-Pyer Ginüt həmin gün özünü başqa qitədən mənim yanıma yetirdi. O, Azərbaycanda çalışdığı dövrdə tərcüməçisi olmuşam. 20 yaşımdan bəri dəstəyini hiss etmişəm. Elmi adım rəsmən elan ediləndən sonra ilk işim Jan-Pyer Ginütə təşəkkür etmək oldu və hər kəs onu alqışladı. Bundan əlavə, məzunu olduğum Yazılı və şifahi tərcüməçilik, Beynəlxalq Əlaqələr İnstitutunun (ITI-RI) direktoru da məni dəstəkləməyə gəlmişdi. Təbii ki, bu yolda ailəmin, doğmalarımın da zəhmətini qeyd etməliyəm.\n- Bir azərbaycanlı kimi növbəti uğurunuza görə çox şad olduq. Gələcək nailiyyətlərinizi gözləyirik.\nPrezidentin 7 dil bilən azərbaycanlı tərcüməçisi BÜTÜN SİRLƏRİNİ AÇDI - MÜSAHİBƏ (ÖZƏL)\n16 Avqust 17:45


FHN-in Akademiyasında yeni tədris ilinin başlanması təntənə ilə qeyd olunmuşdur\nSentyabrın 15-də Fövqəladə Hallar Nazirliyinin Akademiyasında yeni tədris ilinin başlanması ilə əlaqədar mərasim keçirilmişdir.\nMərasimdən əvvəl Akademiyanın şəxsi heyəti Fəxri Xiyabana gələrək ümummilli lider Heydər Əliyevin əziz xatirəsini ehtiramla anmış, məzarı önünə əklil və gül dəstələri qoymuşlar. Ölkəmizin suverenliyi, müstəqilliyi, ərazi bütövlüyü uğrunda canlarından keçmiş igid oğul və qızlarımızın uyuduğu Şəhidlər Xiyabanı da ziyarət edilmiş, şəhid məzarlarının üzərinə tər qərənfillər düzülmüşdür.\nAkademiyada yeni tədris ilinin başlanması ilə əlaqədar şəxsi heyətin təntənəli mərasimə düzüldüyü haqqında Azərbaycan Respublikası fövqəladə hallar nazirinin müavini tibb xidməti general–leytenantı Faiq Tağı-zadəyə raport verildikdən sonra mərasim açıq elan edilmişdir. Azərbaycanın Dövlət himni ifa edilmiş, Dövlət bayrağımız meydana gətirilmişdir.\nMərasimdə çıxış edən Fövqəladə Hallar Nazirliyinin Akademiyasının rəisi\ngeneral-mayor Pənah Süleymanov Akademiyaya yeni qəbul olunmuş kursantları təbrik etmiş, respublikamızın fövqəladə halların idarə edilməsi üzrə yüksək ixtisaslı mütəxəssislərlə təmin olunmasında bu təhsil müəssisəsinin əhəmiyyətli rolu olduğunu vurğulamışdır. Akademiyanın rəisi təhsil müəssisəsində yaradılan şəraitə görə şəxsi heyət adından Azərbaycan Respublikasının Prezidenti, Ali Baş Komandan İlham Əliyevə təşəkkür etmişdir.\nTədbirdə kursantlar adından Fövqəladə Hallar Nazirliyinin Akademiyasının IV kurs kursantı Adil Yaqubzadə, valideynlər adından Səyyad Əhmədov çıxış etmişdir.\nSonra Akademiyaya yeni qəbul olunmuş kursantlardan bir qrupuna Akademiyanın IV kurs kursantları kursant paqonlarını və çantalarını təqdim etmişlər.\nSonra kursantlar təntənəli marşın sədaları altında tribunanın önündən keçmişlər.\nMərasimin sonunda kursantlar tərəfindən yanğınsöndürmə avtomaşını ilə açılış, alpinist və qəza-xilasetmə əməliyyatları nümayiş etdirilmişdir.\n4 mart 2021-ci il tarixində Fövqəladə Hallar Nazirliyinin Akademiyasında Azərbaycan Texniki Universitetinin rektoru, professor Vilayət Vəliyevin rəhbərlik etdiyi nümayəndə heyəti ilə görüş keçirilib. ...